****

**ประกาศองค์การบริหารส่วนตำบลธารโต**

**เรื่อง การรับขึ้นทะเบียนผู้สูงอายุเพื่อขอรับเบี้ยยังชีพผู้สูงอายุในปีงบประมาณ พ.ศ.2560**

**.........................................................................**

 ตามระเบียบกระทรวงมหาดไทย ว่าด้วยหลักเกณฑ์การจ่ายเบี้ยยังชีพผู้สูงอายุขององค์กรปกครองส่วนท้องถิ่น พ.ศ.2552 หมวด 2 ข้อ 7 ภายในเดือนพฤศจิกายนของทุกปี ให้ผู้ที่มีอายุครบหกสิบปีบริบูรณ์ขึ้นไปในปีงบประมาณถัดไป ลงทะเบียนและยื่นคำขอรับเงินเบี้ยยังชีพผู้สูงอายุด้วยตนเองต่อองค์กรปกครองส่วนท้องถิ่นที่ตนมีภูมิลำเนา ณ สำนักงานขององค์กรปกครองส่วนท้องถิ่น หรือสถานที่ที่องค์กรปกครองส่วนท้องถิ่นกำหนด เพื่อเป็นข้อมูลในการเตรียมความพร้อมของบประมาณในการดำเนินงาน เรื่องเบี้ยยังชีพผู้สูงอายุ ประจำปีงบประมาณ พ.ศ.2560 นั้น

 เพื่อให้เป็นไปตามระเบียบกระทรวงมหาดไทย ว่าด้วยหลักเกณฑ์การจ่ายเบี้ยยังชีพผู้สูงอายุขององค์กรปกครองส่วนท้องถิ่น พ.ศ.2552 องค์การบริหารส่วนตำบลธารโต จึงขอประกาศให้ผู้สูงอายุที่มีคุณสมบัติตามหลักเกณฑ์ต่อไปนี้ และมีความประสงค์จะขอรับการสงเคราะห์เบี้ยยังชีพผู้สูงอายุ สามารถยื่นคำร้องขอขึ้นทะเบียนได้ ณ ที่ทำการองค์การบริหารส่วนตำบลธารโต หรือสถานที่ที่องค์การบริหารส่วนตำบลธารโตได้กำหนด ในระหว่างวันที่ 1 – 30 พฤศจิกายน 2558 (ทั้งในวันเวลาราชการและวันหยุดราชการ) ตั้งแต่เวลา 08.30 น. - 16.30 น. พร้อมเอกสารหลักฐานประกอบ โดยกำหนดคุณสมบัติผู้มีสิทธิได้รับเบี้ยยังชีพดังนี้

**1. คุณสมบัติของผู้มีสิทธิได้รับเบี้ยยังชีพผู้สูงอายุ** ต้องเป็นผู้มีคุณสมบัติและไม่มีลักษณะต้องห้าม ดังนี้

 (1) มีสัญชาติไทย

 (2) มีภูมิลำเนาอยู่ในเขตองค์การบริหารส่วนตำบลธารโตตามทะเบียนบ้าน

 (3) มีอายุครบหกสิบปีบริบูรณ์ขึ้นไปในปีงบประมาณ พ.ศ.2560 โดยเป็นผู้ที่เกิดก่อนวันที่ 1 ตุลาคม 2499 (ในกรณีที่ในทะเบียนราษฎรไม่ปรากฏ วันที่ เดือนเกิด ให้ถือว่าบุคคลนั้น เกิดในวันที่ 1 เดือนมกราคมของปีนั้น)

 (4) ไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ รัฐวิสาหกิจ หรือองค์กรปกครองส่วนท้องถิ่น ได้แก่ ผู้รับเงินบำนาญ เบี้ยหวัด บำนาญพิเศษ หรือเงินอื่นใดในลักษณะเดียวกัน ผู้สูงอายุที่อยู่ในสถานสงเคราะห์ของรัฐหรือองค์กรปกครองส่วนท้องถิ่น ผู้ได้รับเงินเดือน ค่าตอบแทน รายได้ประจำ หรือผลประโยชน์ตอบแทนอย่างอื่นที่รัฐหรือองค์กรปกครองส่วนท้องถิ่นจัดให้เป็นประจำ ยกเว้นผู้พิการและผู้ป่วยเอดส์ตามระเบียบกระทรวงมหาดไทย ว่าด้วยการจ่ายเงินสงเคราะห์เพื่อการยังชีพขององค์กรปกครองส่วนท้องถิ่น พ.ศ.2548

/2. หลักฐานในการ.....

**2. หลักฐานในการยื่นคำขอขึ้นทะเบียนผู้สูงอายุ** มีดังนี้

 (1) บัตรประจำตัวประชาชนหรือบัตรอื่นที่ออกโดยหน่วยงานของรัฐที่มีรูปถ่ายพร้อมสำเนา จำนวน 1 ฉบับ

 (2) ทะเบียนบ้านพร้อมสำเนา จำนวน 1 ฉบับ

 (3) สมุดบัญชีเงินฝากธนาคารพร้อมสำเนา สำหรับกรณีที่ผู้ขอรับเงินเบี้ยยังชีพผู้สูงอายุประสงค์ขอรับเบี้ยยังชีพผู้สูงอายุผ่านธนาคาร) จำนวน 1 ฉบับ

 (4) หนังสือมอบอำนาจ (ในกรณีมอบอำนาจให้ผู้อื่นแจ้งลงทะเบียนแทน ต้องแนบสำเนาบัตรประจำตัวประชาชนและสำเนาทะเบียนบ้าน ทั้งผู้มอบอำนาจและผู้รับมอบอำนาจ) จำนวน 1 ฉบับ

จึงประกาศให้ทราบโดยทั่วกัน

 ประกาศ ณ วันที่ 26 เดือนตุลาคม พ.ศ.2558

